La Universitat de València organitza una jornada per a entendre Palestina i el seu patrimoni

## La Universitat de València organitza una jornada per a entendre Palestina i el seu patrimoni

Vista del casc antic de la ciutat vella d'Hebrón. Col. G Eric i Edith Matson.

Dimecres 21 de febrer, la Universitat de València realitza una jornada per a entendre Palestina i el seu patrimoni. Organitzada per l’Observatori de Patrimoni Cultural i Aldea Global de la Universitat de València i el Laboratori d’Epistemologies del Sud de la Universitat de València, es va celebrar a partir de les 12 hores, a l’Aula Magna del Centre Cultural La Nau de la Universitat de València.

Amb la presència d’experts en dret internacional humanitari, història i comunicació, la jornada va oferir diverses mirades i interpretacions de la història, la cultura, el patrimoni i l’actualitat de Palestina-Israel en un moment de màxima tensió i atenció mediàtica i política cap a aquest racó del Mediterrani.

La jornada va constar d’una taula redona-col·loqui al matí, a les 12 hores, en què participaren **Jorge Ramos Tolosa**, professor del Departament d’Història Moderna i Contemporània de la Universitat de València; **Raquel Vanyó**, professora de Dret internacional i membre de l’Institut de Drets Humans de la Universitat; **Joan Marc Ferrando Hernández**, professor de Dret internacional i investigador de l’Institut de Drets Humans de la Universitat de València; **Germán Caballero**, fotoperiodista *de Levante-EMV* i **Ibrahim Omar**, xef palestí i ambaixador de la gastronomia palestina a València. L’acte va estar presentat per **Marisa Vázquez de Ágredos**, directora de Patrimoni de la Universitat de València.

A la vesprada, a les 17.30 hores, va haver-hi un col·loqui amb motiu de la presentació de la nova edició actualitzada del llibre *Palestina. Una historia esencial,* (Sembra Llibres), de **Jorge Ramos Tolosa**, i es va presentar i projectar el documental (19 hores) *Hijas* *de la* *Nakb’*, amb la seua directora, **Estel·la Vidal**.

Des d’octubre 2023 a la Franja de Gaza s’han perdut incomptables vides humanes i també patrimoni cultural i natural, en la seua respectiva dimensió material i immaterial. Només en patrimoni cultural, es considera que més de 200 dels 325 llocs que a Gaza tenen importància històrica, arqueològica, natural o religiosa han sigut destruïts, cosa que equival a més d’un 60%.

Arxivat en:

, Patrimoni Cultural
, Patrimoni Arquitèctonic

## Altres Notícies

La Universitat de València col·labora amb l’arquitecte Miguel Arraiz a portar el dol valencià per la dana al desert de Nevada

La Universitat celebra aquest divendres la cerimònia de certificació oficial de la Ruta Europea de les Farmàcies Històriques i Jardins Medicinals

La Universitat de València organitza un seminari sobre el patrimoni en la millora de les condicions de vida

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar